als_Latn dik_Latn sag_Latn
El Shaarawy është njeriu i momentit te Milani por sulmuesi i ri mund të vishte të tjera ngjyra.
Me largimin e Ibrës, dëmtimin e Patos dhe formën jo të mirë të sulmuesve të tjerë, Pazzini e Robinho, sytë dhe prozhektorët te Milani, janë drejtuar te Stephan El Shaarawy, lojtari më në formë për momentin. Me kalimin në 2011 nga Genoa te Milani, sulmuesi me origjinë egjiptiane ka bërë një hap të madh drejt karrierës por agjenti i tij zbulon prapaskenat e merkatos.
“Në gjurmët e tij ishin edhe Interi me Juventusin, por Galliani dogji konkurrencën e tyre me një blitz duke bërë për vete sulmuesin.”
Për agjentin Florio, El Shaarawy mund të bëhet një lojtar i madh por ai kërkon edhe kohë ndërsa vlerëson grumbullimin e tij në kombëtare.
“Lojtari po e përjeton këtë moment me qetësi, është shumë i lumtur për këtë periudhë te Milani dhe grumbullimi me Italinë dhe për derbin e tij të parë pavarësisht humbjes.”
Në fund Roberto La Florio shtoi se me shitjen e Ibrahimovic, Milani tregoi se do t’i besojë çelësat e sulmit pikërisht lojtarit me origjinë egjiptiane.
als_Latn als_Latn als_Latn als_Latn als_Latn als_Latn